
Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinės apsaugos ir darbo ministro 2013 m. vasario 25 d. įsakymu Nr. A1-71 „Dėl vietos bendruomenių savivaldos 2013-2015 m. programos patvirtinimo“, Lietuvos Respublikos socialinės apsaugos ir darbo ministro 2014 m. kovo 5 d. įsakymu Nr. A1-125 „Dėl Lietuvos Respublikos socialinės apsaugos ir darbo ministro 2013 m. kovo 7 d. įsakymo Nr. A1-102 „Dėl vietos bendruomenių savivaldos 2013-2015 metų programos įgyvendinimo aprašo patvirtinimo“ pakeitimo“, Rietavo savivaldybės taryba n u s p r e n d ž i a:
1. Patvirtinti Vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti Rietavo savivaldybėje skyrimo ir naudojimo tvarkos aprašą (pridedama).
2. Pripažinti netekusiu galios 2013 m. balandžio 25 d. Rietavo savivaldybės tarybos sprendimą Nr. T1-68 „Dėl vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti Rietavo savivaldybėje skyrimo ir naudojimo tvarkos aprašo patvirtinimo“. 
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

PATVIRTINTA
Rietavo savivaldybės
tarybos 2014 m. balandžio   d.
sprendimu Nr.T1-


VIETOS BENDRUOMENIŲ SAVIVALDOS 2013 -2015 METŲ PROGRAMOS
LĖŠŲ VIETOS BENDRUOMENIŲ SPRENDIMAMS ĮGYVENDINTI RIETAVO
SAVIVALDYBĖJE SKYRIMO IR NAUDOJIMO TVARKOS APRAŠAS


I. BENDROSIOS NUOSTATOS

1. Vietos bendruomenių savivaldos 2013-2015 metų programos lėšų vietos bendruomenių sprendimams įgyvendinti skyrimo ir naudojimo tvarkos aprašas (toliau – Aprašas) nustato Vietos bendruomenių tarybų sudarymo ir veiklos principus, lėšų skyrimo, naudojimo, stebėsenos ir kontrolės tvarką.
2. Aprašas parengtas vadovaujantis Vietos bendruomenių savivaldos 2013-2015 metų programa (toliau – programa), patvirtinta Lietuvos Respublikos socialinės apsaugos ir darbo ministro 2013 m. vasario 25 d. įsakymu Nr. A1-71 ir Vietos bendruomenių savivaldos 2013-2015 metų programos įgyvendinimo aprašu, patvirtinu Lietuvos Respublikos socialinės apsaugos ir darbo ministro 2014 m. kovo 5 d. įsakymu Nr. A-125.
3. Vietos bendruomenė – Rietavo miesto, Rietavo, Tverų, Medingėnų ir Daugėdų seniūnijų gyventojai, jų atstovai (seniūnaičiai), šiose teritorijose veikiančios bendruomeninės organizacijos, religinės bendruomenės ir bendrijos, kitos nevyriausybinės organizacijos.
4. Kitos šioje tvarkoje vartojamos sąvokos atitinka Lietuvos Respublikos vietos savivaldos įstatyme ir kituose teisės aktuose vartojamas sąvokas.
5. Aprašas tvirtinamas Rietavo savivaldybės tarybos sprendimu.

II. VIETOS BENDRUOMENĖS TARYBOS SUDARYMAS IR VEIKLA

6. Rietavo savivaldybėje sudaromos penkios vietos bendruomenių tarybos (toliau – VBT) – po vieną  visose Savivaldybės seniūnijose (Rietavo miesto, Rietavo, Tverų, Medingėnų ir Daugėdų).
7. Vietos bendruomenės taryba sudaroma iš pavienių bendruomenės narių, vietos bendruomenės gyventojų atstovų (seniūnaičių), šioje teritorijoje veikiančių bendruomeninių organizacijų, religinių bendruomenių ir bendrijų atstovų, vietos bendruomenės gyventojų poreikius tenkinančių nevyriausybinių organizacijų, valstybės ir Savivaldybės institucijų ir įstaigų atstovų.
8. VBT sudaro nuo 5 iki 15 narių: 2/3 – seniūnijų seniūnaičių atstovai, veikiančių bendruomeninių organizacijų, religinių bendruomenių ir bendrijų atstovai, 1/3 – pavieniai bendruomenės nariai, vietos bendruomenės gyventojų poreikius tenkinančių nevyriausybinių organizacijų, Savivaldybės institucijų ir įstaigų atstovai. Savo atstovus demokratiniais principais išrenka ir į VBT deleguoja vietos bendruomenės gyventojų atstovai (seniūnaičiai). Taip pat savo atstovus į VBT deleguoja šioje teritorijoje veikiančios bendruomeninės organizacijos, religinės bendruomenės ir bendrijos.
9. Seniūnas demokratiniais principais išrinktus seniūnaičius, seniūnijos teritorijoje veikiančios bendruomeninės organizacijos, religinės bendruomenės ir bendrijos atstovus, kviečia į susitikimą, skirtą VBT sudarymo organizavimui aptarti. Susitikimo metu seniūnas, pasitaręs su įvardintais atstovais, į VBT kviečia pavienius vietos bendruomenės narius, vietos bendruomenės gyventojų poreikius tenkinančių nevyriausybinių organizacijų, Savivaldybės įstaigų atstovus, tačiau jie negali sudaryti daugiau negu 1/3 VBT narių.
10. Pradedant antrais Programos metais, kasmet vykdoma ne mažiau kaip ketvirtadalio VBT narių rotacija.
11. VBT veiklos tikslas – bendradarbiaujant su vietos bendruomene, priimti sprendimus dėl Programai įgyvendinti skirtų valstybės biudžeto lėšų panaudojimo tenkinant viešuosius vietos bendruomenės poreikius.
12. VBT darbo forma yra posėdžiai, kurių organizavimu rūpinasi vietos seniūnija.
13. VBT posėdis laikomas teisėtu, jeigu jame dalyvauja ne mažiau kaip 2/3 jos narių.
14. VBT pirmininką, pavaduotoją ir sekretorių VBT nariai išrenka pirmojo posėdžio metu. VBT pirmininku negali būti Savivaldybės administracijos ar kito įgyvendinti Programą Savivaldybėje paskirto subjekto atstovas. 
15. Sprendimai priimami balsuojant atvirai. Susitarimas dėl slapto balsavimo priimamas tik dalyvaujančių VBT narių dauguma.
16. VBT sprendimus priima posėdyje dalyvaujančių narių balsų dauguma. Jeigu balsai pasiskirsto po lygiai, lemia VBT pirmininko (jo nesant – pirmininko pavaduotojo) balsas.
17. VBT sprendimai įforminami VBT posėdžio protokolais. Protokolus pasirašo VBT posėdžio pirmininkas ir sekretorius. Protokolų kopijos kartu su siūlomų finansuoti veiklų aprašymu ir sąmata pateikiamos vietos seniūnijos seniūnui ir Savivaldybės administracijai.
18. VBT sprendimai yra vieši, skelbiami Rietavo savivaldybės interneto svetainėje www.rietavas.lt, seniūnijose, Savivaldybės spaudoje.

III. LĖŠŲ SKYRIMAS, NAUDOJIMAS, STEBĖSENA IR KONTROLĖ

19. Aprašo 17 p. įvardintų VBT priimtų sprendimų įgyvendinimui skirtos Programos lėšos Savivaldybės administracijos direktoriaus įsakymu skiriamos seniūnijoms pagal šį kriterijų:
kiekvienos VBT numatytoms veikloms (5 seniūnijos) skiriama bazinė/vienoda dalis (po 500 Lt), likusi dalis paskirstoma proporcingai pagal gyventojų skaičių atitinkamos seniūnijos teritorijoje.
20. Tinkamomis finansuoti laikomos VBT sprendimu patvirtintos veiklos, tenkinančios vietos bendruomenių viešuosius poreikius:
20.1. socialinės veiklos, skirtos labiausiai pažeidžiamiems bendruomenės nariams ir grupėms;
20.2. vaikų ir jaunimo užimtumas;
20.3. kultūriniai ir švietėjiški renginiai;
20.4. bendruomenės akcijos ir iniciatyvos, skirtos viešųjų erdvių ir aplinkos kokybei gerinti;
20.5. sporto ir sveikatinimo veikla;
20.6. bendruomeninė veikla ir kita vietos bendruomenės sutelktumą ir gyvenimo kokybę gerinanti veikla.
21. Lėšos negali būti naudojamos:
21.1. įsiskolinimams dengti;
21.2. investiciniams projektams rengti ir įgyvendinti;
21.3. apmokėti Programos įgyvendinimo išlaidoms, kurios yra finansuojamos iš kitų finansavimo šaltinių;
21.4. veikloms, kurios:
21.4.1. kelia grėsmę žmonių sveikatai, garbei ir orumui, viešajai tvarkai;
21.4.2. bet kokiomis formomis, metodais ir būdais išreiškia nepagarbą tautiniams ir religiniams Lietuvos valstybės simboliams;
21.4.3. bet kokiomis formomis, metodais ir būdais populiarina smurtą, prievartą, neapykantą;
21.4.4. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.
22. Lėšos privalo būti naudojamos tik VBT priimtų sprendimų įgyvendinimui. Lėšos turi būti naudojamos Lietuvos Respublikos teisės aktų nustatyta tvarka.
23. Savivaldybės meras ar jo įgaliotas asmuo pasirašo sutartį su Lietuvos Respublikos socialinės apsaugos ir darbo ministru ar jo įgaliotu asmeniu dėl VBT sprendimais numatytų veiklų finansavimo ir atsiskaitymo už gautas lėšas.
24. Savivaldybės administracija (toliau – administracija):
24.1. vadovaudamasi Aprašo 19 punktu, perveda lėšas seniūnijoms VBT sprendimams įgyvendinti;
24.2. Administracijos direktorius įsakymu paveda vykdyti seniūnijoms VBT sprendimais numatytų finansuoti veiklų įgyvendinimą;
24.3. teikia Socialinės apsaugos ir darbo ministerijai veiklos ir finansines ataskaitas –  sutartyje nustatyta tvarka.
25. Seniūnijų funkcijos:
25.1. skelbimų lentoje skelbia informaciją apie VBT sudarymo organizavimą ir jos posėdžius;
25.2. sudaro VBT ir jos sudėtį teikia tvirtinti Rietavo savivaldybės administracijos direktoriui;
25.3. rūpinasi VBT posėdžių organizavimu, patalpomis, reikalingomis priemonėmis ir kitomis VBT veiklai reikalingomis sąlygomis;
25.4. organizuoja VBT sprendimų įgyvendinimą ir informuoja apie tai seniūnijos gyventojus (gyventojams prieinamu būdu);
25.5. teikia Savivaldybės administracijai VBT sprendimus ir sąmatas dėl numatytų veiklų vykdymo;
25.6. teikia Savivaldybės administracijai veiklos ir lėšų panaudojimo ataskaitas.

IV. BAIGIAMOSIOS NUOSTATOS

26. Informacija apie finansuojamas ir įgyvendintas veiklas skelbiama Rietavo savivaldybės interneto svetainėje www.rietavas.lt, vietos spaudoje, seniūnijų ir Savivaldybės skelbimų lentose ir kitais gyventojams prieinamais būdais.
__________________________________





























RIETAVO SAVIVALDYBĖS ADMINISTRACIJOS
SVEIKATOS, SOCIALINĖS PARAMOS
IR RŪPYBOS SKYRIUS

Rietavo savivaldybės tarybai

AIŠKINAMASIS RAŠTAS PRIE SPRENDIMO 
„DĖL VIETOS BENDRUOMENIŲ SAVIVALDOS 2013-2015 METŲ PROGRAMOS LĖŠŲ VIETOS BENDRUOMENIŲ SPRENDIMAMS ĮGYVENDINTI RIETAVO SAVIVALDYBĖJE  SKYRIMO IR NAUDOJIMO TVARKOS APRAŠO PATVIRTINIMO“ PROJEKTO

2014–04-03
Rietavas 

1. Sprendimo projekto esmė. Įgyvendinant Vietos bendruomenių savivaldos 2013 - 2015 metų programą (toliau Programa), patvirtinti Vietos bendruomenių savivaldos 2013 - 2015 metų programos lėšų vietos bendruomenių sprendimams įgyvendinti Rietavo savivaldybėje skyrimo ir naudojimo tvarkos aprašą (toliau Aprašas). Apraše nustatyta lėšų vietos bendruomenių sprendimams įgyvendinti skyrimo ir naudojimo tvarka, t. y. vietos bendruomenės tarybos sudarymo ir veiklos principai, lėšų skyrimo kriterijai, jų naudojimo tvarka, stebėsena ir kontrolė.
2. Kuo vadovaujantis parengtas sprendimo projektas. Sprendimo projektas parengtas vadovaujantis Lietuvos Respublikos socialinės apsaugos ir darbo ministro 2013 m. vasario 25 d. įsakymu Nr. A1-71 „Dėl vietos bendruomenių savivaldos 2013-2015 m. programos patvirtinimo“, Lietuvos Respublikos socialinės apsaugos ir darbo ministro 2014 m. kovo 5 d. įsakymu Nr. A1-125 „Dėl Lietuvos Respublikos socialinės apsaugos ir darbo ministro 2013 m. kovo 7 d. įsakymo Nr. A1-102 „Dėl vietos bendruomenių savivaldos 2013-2015 metų programos įgyvendinimo aprašo patvirtinimo“ pakeitimo“.
3. Tikslai ir uždaviniai. Programos įgyvendinimu skatinama vietos bendruomenių savivalda ir savarankiškumas tenkinant vietos bendruomenių viešuosius poreikius, stiprinamas bendruomenių sutelktumas ir tarpusavio pasitikėjimas, didinama bendruomenės narių atsakomybė už jų bendruomenėse sprendžiamus klausimus.
4. Laukiami rezultatai. Patvirtintus Aprašą, bus sudarytas teisinis pagrindas paskirstyti Vietos bendruomenių savivaldos 2013-2015 metų programos lėšas.
5. Kas inicijavo sprendimo  projekto rengimą. Sprendimo projekto rengimą inicijavo Savivaldybės administracijos Sveikatos, socialinės paramos ir rūpybos skyrius.
6. Sprendimo projekto rengimo metu gauti specialistų vertinimai. Neigiamų specialistų vertinimų negauta.
7. Galimos teigiamos ar neigiamos sprendimo priėmimo pasekmės. Galimos teigiamos sprendimo pasekmės: šia Programa siekiama skatinti bendruomenes visoje Lietuvoje aktyviai dalyvauti, priimant sprendimus dėl lėšų panaudojimo, tenkinant vietos bendruomenių viešuosius poreikius. Kiekvienoje seniūnijoje bus įgyvendintos vietos bendruomenių tarybų inicijuotos veiklos. eigiamų pasekmių nenumatyta.
8. Lėšų poreikis sprendimo įgyvendinimui. Programa finansuojama iš LR valstybės biudžeto lėšų. Lėšos savivaldybėms skirstomos pagal Valstybinės mokesčių inspekcijos prie LR finansų ministerijos pateiktus duomenis apie dirbančių ir mokančių gyventojų pajamų mokestį asmenų skaičių savivaldybėse. Rietavo savivaldybei skirta 17,1 tūkst. Lt.
9. Antikorupcinis vertinimas. Sprendimas antikorupciniu požiūriu nevertinamas.

